《七歌效杜陵体》
宋代·丘葵

富儿谐了西园债，身着绿衣足夸诧。
那知又有价高人，昨日新官今日罢。
近来书满只月余，白头老吏慵送迓。
呜呼五歌兮歌未足，末世由来多反覆。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。